Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A választási eljárásról szóló 1997. évi C. törvény lehetõséget ad a jelöltek és jelölõ szervezetek számára, hogy díjfizetés
Paragraph Index: 577

A választási eljárásról szóló 1997. évi C. törvény lehetõséget ad a jelöltek és jelölõ szervezetek számára, hogy díjfizetés ellenében a választás napja elõtti 20. naptól a személyiadat- és lakcímnyilvántartás központi hivatalától a választópolgárok név- és lakcímadatait megkapják; ezek alapján a jelöltek és jelölõ szervezetek jogszerûen jutottak a meghatározott idõszakban a választók személyes adataihoz. A „politikai marketing”-re vonatkozóan jelenleg nincs törvényi szabályozás Magyarországon, ezért az adatok kiadásának letiltására vonatkozó nyilatkozat nem értelmezhetõ egyúttal a politikai reklámok elõl való elzárkózásnak. (440/A/2002) A választásokat követõen az új Országgyûlés megalakulása elõtt Orbán Viktor leköszönõ miniszterelnök által a nyugdíjasoknak írott levél miatt kérték többen a biztos vizsgálatát, mert úgy vélték, a Nyugdíjbiztosítási Fõigazgatóság adataikat kiadta a leköszönõ miniszterelnöknek vagy hivatalának. A biztos vizsgálata megállapította, hogy a leköszönõ miniszterelnök által írt levél címzéséhez – mely levél tartalmazza a nyugdíjak emelésérõl szóló értesítést is – a pénzügyminiszter felkérése alapján a Nyugdíjbiztosítási Fõigazgatóság adta át közel másfél millió korbetöltött öregségi nyugdíjas név- és lakcímadatát a Magyar Postának, mint adatfeldolgozónak, hogy a levelek perszonalizálását végezze el. A Nyugdíjbiztosítási Fõigazgatóság fõigazgató-helyettese arról is tájékoztatta a biztost, hogy a tömeges értesítések kiküldésének ez a sok éve megszokott rendje. Az adatbázist a leköszönõ miniszterelnök vagy hivatala nem kapta meg. Az adatbázist tartalmazó CD-ROM-ot a levelek kézbesítését követõen jegyzõkönyvi hitelesítés mellett megsemmisítették. A biztos az üggyel kapcsolatos állásfoglalásában kifejtette, hogy a nyugdíjemelésre vonatkozó jogszabály kihirdetése és a médiákban való közzététele elégséges az érintettek tájékoztatásához, ugyanakkor a folyósító személyre szóló értesítése nem sérti a személyes adatok védelméhez fûzõdõ alkotmányos jogot. Azonban a levél formailag nem, és tartalmilag is csak részben felelt meg az adatkezeléssel szemben támasztott követelményeknek; tájékoztatás nélkül a levél kiküldése azt a látszatot keltette, hogy az érintettek adatait az adatkezelõ jogosulatlanul továbbította. A Nyugdíjbiztosítási Fõigazgatóság az adatfeldolgozó alkalmazását elmulasztotta bejelenteni az adatvédelmi nyilvántartásba. (416/A/2002) A választások lezárulását követõen 2002. június 20-án a biztos ajánlást bocsátott ki az országgyûlési és a helyhatósági képviselõjelölt-ajánlással és a választási kampánnyal kapcsolatos adatvédelmi, adatkezelési kérdésekrõl. Az ajánlás érintette a politikai élet szereplõinek és a választópolgárok kapcsolatának kérdését, az úgynevezett politikai marketing szabályozásának hiányosságát. Felkérte a belügyminisztert és az igazságügy-minisztert, hogy kezdeményezze a választási eljárásról szóló törvények olyan módosítását, mely jobban szolgálja a személyes adatok védelméhez való alkotmányos jog érvényesülését. Felkérte a minisztereket arra is, hogy a nyilvános adattárakból hozzáférhetõ személyes adatok választási kampány céljára való felhasználásának törvényi szabályozását is kezdeményezzék. Az igazságügy-miniszter válaszában kifejtette, hogy megítélése szerint a biztos által felvetett problémák egy része nem adatvédelmi, hanem választási technikai jellegû, ezért azok teljes körû újraszabályozását nem tartja indokoltnak, azonban e tekintetben egy korszerûbb és biztonságosabb rendszer kialakítását tervezi. Hasonlóképpen elképzelhetõnek tartja a „politikai marketing” átfogó szabályozását is. (Az ajánlást lásd a Mellékletben) (381/H/2002) A Belügyminisztérium és központi adatkezelõ szervezete A Belügyminisztérium, illetve az irányítása alá tartozó szervezetek adatkezeléssel összefüggõ tevékenységét ez évben is számos beadvány érintette. A minisztérium által irányított legnagyobb nyilvántartási szervezet, a BM Központi Adatfeldolgozó, Nyilvántartó és Választási Hivatal (Központi Hivatal) adatkezelését 2002-ben is több beadványban kifogásolták. A panaszosok jelentõs hányada – hasonlóan a korábbi évekhez – a név- és lakcímadatokkal való kereskedést, adataik direkt marketing célra történõ továbbítását vagy felhasználását észrevételezte. Errõl részletesen az Áruküldõk címû fejezetben írunk. Az év elsõ hónapjaiban többen szóvá tették, hogy – a korábbi adatvédelmi biztos fellépése ellenére – továbbra is érkezik címükre a Miniszterelnöki Hivatal (MeH) Országimázs Központja által kiadott Millenniumi Országjáró magazin. A panaszok kivizsgálása feltárta, hogy az adatvédelmi biztos ajánlására figyelemmel más, személyes adatok jogellenes továbbítását nem igénylõ módon juttatták el a magazint a címzettek. Miután a korábbi adatvédelmi biztos ajánlásban, az állampolgári jogok országgyûlési biztosa egy tájékoztatóban – és egy bíróság jogerõs ítéletében is – megállapította, hogy a Miniszterelnöki Hivatalnak nincs olyan törvényes kötelezettsége, ami a névre szóló tájékoztatást indokolná, illetõleg a tájékoztatási feladatra történõ hivatkozás nem kellõ törvényes alap az adatok átvételére, a MeH az állampolgárok név- és lakcímadatait kezelõ Központi Hivatalt kérte fel a kiadványok postázására. A hivatal végezte tehát a címzettek leválogatását a saját adatbázisából és postázta a küldeményeket. Így az adatállományt a Miniszterelnöki Hivatal Országimázs Központja nem kapta meg, az adatokat nem kezelte, ily módon jogellenes adatkezelést nem végzett. (62/A/2002, 215/A/2002, 264/A/2002, 265/A/2002, 367/A/2002) Beadványában azt sérelmezte több állampolgár, hogy az országgyûlési képviselõk választását megelõzõen névés lakcím adatait a Központ Hivatal egyes pártok rendelkezésére bocsátotta. A választásokkal összefüggõ adatkezelésrõl a Választási kampány címû fejezetben írunk. Rendõrség Figyelemre méltó változás tapasztalható a rendõrség adatkezelésével kapcsolatos ügyek számának alakulásában. A

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes